Document ID: /roh_data/filtered/fineweb-2-filterrobots_roh.jsonl.gz/60969

Il buc dad Edi
- Sonda, 1.10.2016, 17:10
Davart la chatscha da capricorns grischuna
La pli bella chatscha ch’i dat è la chatscha da capricorns en il Grischun! Quai dian tuts, tut quels ch’èn gia stads ina giada si en la grippa en tschertga d’in capricorn. Ma, ella è era la pli difficila e stentusa. Plinavant po mintga chatschader ir be mintga diesch onns ina giada a chatscha da capricorns. E fin ch’el po sajettar in buc vegl, in da quels cun ils corns gronds, è era il chatschader daventà vegl. Er per Edi Malgiaritta è quai stà in eveniment unic che vegn avant be ina giada en la vita. Il film da Mario Theus mussa da maniera impressiunanta co ch’el è finalmain vegnì da sajettar ses buc da la vita.